Atle Antonsen

Atle Antonsen (født 1969) er en norsk komiker, skuespiller, manusforfatter og programleder. Han er kjent fra en rekke humorprogrammer på fjernsyn, blant annet Uti vår hage (2003, 2008), Team Antonsen (2004), Etaten (2006), Dag (2010–2015) og Kongen befaler (fra 2019). Antonsen har også medvirket i flere julekalendere, deriblant Nissene på låven (2001), Nissene over skog og hei (2011) og Nissene i bingen (2021), samt hatt stemmeroller i flere animasjonsfilmer.

Sammen med Johan Golden har han vært programleder for radioprogrammene Kommisjonen og Misjonen, og duoen stod også bak satireprosjektet Det Politiske Parti, som stilte til stortingsvalget 2001. Antonsen har i tillegg hatt roller på teater, blant annet i Spamalot, Tryllefløyten og En handelsreisendes død, og har opptrådt med standupshowet 12 gode råd sammen med Bård Tufte Johansen.

Han har mottatt en rekke priser for sitt arbeid, blant annet flere Komipriser, Gullruten (2006) for beste mannlige skuespiller, Leif Justers ærespris (2020) og Leonardstatuetten (2021).

 Bakgrunn 
Atle Antonsen ble født 11. august 1969 på Lillehammer i Oppland. Han er sønn av Berte Ragnhild og Gunnar Antonsen. Etter teaterlinjen ved Romerike Folkehøgskole flyttet han til Oslo, hvor han debuterte på scenen i Ronja Røverdatter på Oslo Nye Teater i 1989.

Fra begynnelsen av 1990-årene var han aktiv som skuespiller, tekstforfatter og sanger innen revy og teatermiljøet i Oslo, og samarbeidet blant andre med Thomas Giertsen og Linn Skåber. I 1993 ble han medlem av revygruppen Lompelandslaget og innledet et samarbeid med Johan Golden.

Antonsen debuterte som standupkomiker i 1994 og satte året etter opp enmannsshowet Vårherre med bart. Etter Snarvei to Heaven (1996) konsentrerte han seg i større grad om radio og fjernsyn.

 Karriere 
 Fjernsyn og film 
Antonsen medvirket tidlig i Mandagsklubben på TVNorge (2000, 2017) og spilte samme år karakteren Bent Leikvoll i julekalenderen Nissene på låven (2001). Han gjentok rollen i oppfølgerne Nissene over skog og hei (2011) og Nissene i bingen (2021). Sammen med Johan Golden ledet han En L.U.N. aften med Golden og Antonsen (2001–2002) på Metropol TV.

Han medvirket deretter i Uti vår hage (2003, 2008) og Team Antonsen (2004) på NRK. I 2006 spilte han i Etaten, og i 2012 i NAV, der han også bidro som manusforfatter. I samme periode hadde han hovedrollen i komiserien Dag (2010–2015). Han spilte senere i julekalenderen Jul i Blodfjell (2017, 2019).

Antonsen har hatt stemmeroller i flere norskdubbede animasjonsfilmer, blant annet som Herr Utrolig i De utrolige (2004), Homer Simpson i The Simpsons Movie (2007) og hovedrollen i Kurt blir grusom (2008).

I januar 2018 hadde komediefilmen Norske byggeklosser premiere. Filmen var inspirert av filmen med samme navn fra 1972. Antonsen skrev manus sammen med Arild Fröhlich og spilte elleve roller i filmen. Samme år startet han som programleder i Kongen befaler på TVNorge, sammen med Olli Wermskog.

 Radio og musikk 
Sammen med Johan Golden ledet han radioprogrammet Kommisjonen (2004–2008) på Kanal 24, og fra 2008 har de vært programledere for det ukentlige radioprogrammet Misjonen på P4.

Han har vært primus motor i det tyskspråklige bandet DDR og er kjent for sin plystring, som han har bidratt med på flere plateinnspillinger og liveopptredener. Fra 2011 til 2015 arrangerte han sammen med flere artister veldedighetsshowet En desemberkveld på Lillehammer. Arrangementet førte i enkelte år til betydelige innsamlinger. I 2013 ble det rapportert at showet samlet inn over  kroner til et skolebygg i Malawi.

 Teater og standup 
Antonsen var medlem av show- og revygruppen Lompelandslaget. I 2006 deltok han i sceneproduksjonen Team Eckbo sammen med Harald Eia, Bård Tufte Johansen og Espen Eckbo. I 2012 spilte han Kong Arthur i musikalen Spamalot på Folketeateret i Oslo, og i 2015 og 2017 sang han rollen som Papageno i Tryllefløyten på Den Norske Opera. Våren 2018 spilte han Willy Loman i En handelsreisendes død på Nationaltheatret i Oslo.

I august 2019 hadde Antonsen premiere på standupshowet 12 gode råd sammen med Bård Tufte Johansen. Høsten 2020 ga de ut boken Bård og Atles gode råd om absolutt alt, og samme år mottok de Leif Justers ærespris.

 Kontroverser 
I oktober 2021 ble Antonsen kritisert av politiker Guro Helene Sørdalen fra Partiet Sentrum etter å ha brukt betegnelsen «tilbakestående» som et skjellsord mot en deltager som løste en oppgave dårlig i en episode av Kongen befaler.

I november 2022 ble Antonsen anmeldt til politiet av redaktør og forfatter Sumaya Jirde Ali, som hevdet at han hadde kommet med hatefulle ytringer mot henne i oktober samme år. Saken ble etter politietterforskning henlagt av Oslo statsadvokatembete med begrunnelse i bevisets stilling, og fordi Antonsens utsagn ble vurdert som en spøk.

Dagen etter henleggelsen trakk Antonsen seg midlertidig fra Kongen befaler, og Discovery opplyste at en ferdig innspilt julespesial med Antonsen som «Kongen» ville bli utsatt. Henleggelsen ble påklaget til Riksadvokaten, som opprettholdt vedtaket. I mai 2023 konkluderte Pressens Faglige Utvalg (PFU) med at NRK brøt god presseskikk i sin dekning av saken.

 Filmografi 
 Film 

 : Get Ready to Be Boyzvoiced
 : Svarte penger – hvite løgner
 2004: De utrolige (stemme)
 : Tommys inferno
 2005: Pitbull-Terje
 : Asterix og vikingene (stemme)
 : The Simpsons Movie (stemme)
 : Kurt blir grusom (stemme)
 : Dag (TV-serie)
 : Kong Curling
 : Fuck Up
 2012: Modig (film) (stemme)
 : Croods (stemme)
 : Doktor Proktors prompepulver
 2014: Jakten på Berlusconi
 : Presten i paradiset
 2015: Doktor Proktors tidsbadekar
 : Grand Hotel
 : Norske byggeklosser
 2018: De utrolige 2 (stemme)
 : I onde dager

 Fjernsyn 

 : Åpen post (gjest)
 1998–1999: XLTV
 : TvTv
 : Mandagsklubben
 : En L.U.N. aften med Golden og Antonsen (gikk på Metropol TV)
 2001: Nissene på låven
 : Uti vår hage
 2003: Komiprisen 
 : Team Antonsen
 2004: Riksarkivet
 : Tre brødre som ikke er brødre
 : Etaten
 : Uti vår hage 2
 : Eurovision Song Contest 2010 (gjest)
 2010: Påpp & Råkk
 2010–: Dag
 2010: Den unge Fleksnes
 : Nissene over skog og hei
 : NAV
 : Jul i Blodfjell, sesong 1
 2017: Mandagsklubben
 : Jul i Blodfjell, sesong 2
 2019–: Kongen befaler
 –2022: Aldri voksen
 –: Kjære landsmenn
 2021: Nissene i bingen
 : A-Laget, sesong 2

 Diskografi 
 Kommisjonen med Antonsen & Golden – Bableperler (2006), med Johan Golden

Singler
 «Barnslig» (), med Equicez, Philip Ruud & Thea

 DDR 
 Über Alles ()
 Norwegische Superknüller ()
 Das War Das ()

Singler
 «Best ohne Ball» (1998)
 «Ach, ach, ach! Es geht besser nun» (1998)
 «Hier wird es Leben, Rai-Rai!» (1998)
 «Zeichentrick Helden/Die Bergregeln» (2001)

 XL 
 XLCD ()

 Passional Tatere 
 Under samme himmel ()

 Deltar på 
 Scream Music Entertainment: Volum 4,5 %… den andre drekka enda mer! (2001)
 Equicez: State of Emergency (2003)
 Pass It Records: Get On the Bus (2003)
 DJ Fade & Paddywax: Oslo State of Mind 3 (2003)
 McMusic: McMusic 26 (2003)
 Tribe Records: +47 Hip Hop – en introduksjon (2003)
 Ompakara: Gangsterpolka ()
 Ole Dørje: Sidelengs (2008)
 Eric Ness: Blah Blah Blah ()
 Speakeasy: Wildfire ()
 ESS Engros: Latterkuler – Norske humorklassikere i 50 år (2013)
 Tor Finns: Navle ()
 Filmmusikk: Prästen i paradiset – Original Motion Picture ()
 Kings of the Valley: Kings of the Valley ()
 Michael Krohn: Unwanted (2017)

 Bibliografi 





 Priser og nominasjoner 
 Priser 
 Komiprisen 2004 i klassen beste standup-artist
 Gullruten 2006 i klassen beste mannlige skuespiller for Tre brødre som ikke er brødre
 Komiprisen 2007 i klassen beste mannlige artist, revy og komedie for Team Eckbo og Etaten
 Komiprisen 2008 i klassen beste mannlige artist, revy og komedie for Uti vår hage 2
 Komiprisen 2012 i klassen beste mannlige artist, revy og komedie for Dag
 Leif Justers ærespris 2020, sammen med Bård Tufte Johansen
 Leonardstatuetten 2021

 Nominasjoner 
 Komiprisen 2003 i klassen beste standup-artist
 Komiprisen 2004 i klassen beste mannlige artist, revy og komedie for Team Antonsen og Uti vår hage
 Gullruten 2011 i klassen beste mannlige skuespiller for Dag
 Komiprisen 2012 i klassen årets morsomste for Dag
 Komiprisen 2013 i klassen årets morsomste for Dag
 Amandaprisen 2016 i klassen beste mannlige skuespiller for Grand Hotel
 Gullruten 2022 i klassen publikumsprisen for Kjære landsmenn og Kongen befaler
 Gullruten 2024 i klassen beste programleder – underholdning sammen med Olli Wermskog for Kongen befaler

 Referanser 

 Eksterne lenker 




  Atle Antonsen på Filmweb
  Eget forlag 

Kategori:Norske komikere
Kategori:Norske standupkomikere
Kategori:Norske skuespillere
Kategori:Norske TV-programledere
Kategori:Norske radioprogramledere
Kategori:Norske podkastere
Kategori:Plystrere
Kategori:Programledere for TVNorge
Kategori:Personer tilknyttet NRK
Kategori:Personer tilknyttet P4
Kategori:Vinnere av Gullruten for beste skuespiller
Kategori:Personer fra Lillehammer kommune